Z A P I S N I K

Sa 10. sjednice Općinskog vijeća Općine Starigrad održane dana 3. rujna 2026. godine u 14:00 sati u vijećnici Općine Starigrad.

Prisutni vijećnici/ce: Marko Marasović,  Ante Milovac, Tomislav Dokoza, Martina Tomljenović, Marijan Čavić, 
Odsutni vijećnici/ce: Petra Marasović, Ivana Kuzman, Ivan Jurlina, Dragan Bucić
Od ostalih sjednici prisustvovali: načelnik Marin Čavić, pročelnica Marina Milovac i voditelj odsjeka Marija Jukić kao zapisničar.
Predsjednik otvara 10. sjednicu, konstatira kvorum, prisutno je 5 od 9 vijećnika, odsutni su  Petra Marasović, Ivana Kuzman, Ivan Jurlina i Dragan Bucić. Sa pozivom za sjednicu dostavljen je prijedlog dnevnog reda. Predsjednik daje prijedlog dostavljenog Dnevnog reda na glasovanje, isti je usvojen jednoglasno – 5 glasova Za.
Za sjednicu je utvrđen slijedeći:

DNEVNI RED:
1. Usvajanje Zapisnika sa 9. sjednice Općinskog vijeća Općine Starigrad

2. Aktualno 

3. Izmjene Pravilnika o provedbi postupaka jednostavne nabave

4. Zamolbe
Ad.1.). Usvajanje Zapisnika sa 9. sjednice Općinskog vijeća Općine Starigrad
Predsjednik daje Zapisnik sa prethodne sjednice na primjedbe. Zapisnik je prihvaćen jednoglasno bez primjedbi sa 5 glasova Za.
Ad.2.). Aktualno

Predsjednik daje riječ načelniku. Načelnik izvješćuje o aktualnostima: nastavlja se sa radovima na Središnjem obalnom pojasu, završava se 2. faza i nastavlja 3. faza, javna nabava je u tijeku. U tijeku je postupak javne nabave za izgradnju vatrogasnog doma, isto tako i za uređenje igrališta u Tribnju,  uređuje se igralište u Selinama (nasuprot hitne). U tijeku je postupak javne nabave za izgradnju nove škole, 25. rujna ove godine planira se obilježavanje obljetnice obrane ovog kraja. 
Vijećnik Ante Milovac postavio je pitanja vezana za nastavak vodovoda prema zapadu, mogućnost postavljanja autobusne stanice u Reljanu, sanacija ulica, mogućnost postavljanja uspornika u Pakleničkoj ulici. Načelnik je odgovorio na postavljena pitanja: vezano za vodovod postoje 3 građevinske dozvole ako ne bude išla intervencija države ići će se na natječaj u sljedećem razdoblju projekt je financijski zahtjevan, vezano za autobusnu stanicu u Reljanu postoji problem sa vlasništvom. Vezano za sanaciju ulica među ostalim i ulice Petra Zoranića, svake godine se radi na sanaciji ulica, a konkretno vezano za ulicu Petra Zoranića trebalo bi sanirati vodovodnu mrežu prije asfaltiranja, vezano za uspornik potrebno je dostavili prijedlog županijskoj upravi. Tomislav Dokaza postavlja pitanje vezano za problematiku Ražanačke ulice i parkiranja kamiona koji onemogućavaju promet, postoji li mogućnost izmještanja kamiona komunalnog poduzeća. Načelnik je primio na znanje primjedbu.
U 14:10 sati zatvara se točka aktualno.

Ad.3.). Izmjene Pravilnika o provedbi postupka jednostavne nabave
Načelnik daje uvodno izlaganje: na prošloj sjednici donesen je Pravilnik o provedbi postupaka jednostavne nabave, nakon dostave na nadzor nadležno ministarstvo dostavilo je upute za usklađivanje dijela pravilnika za zakonom, sukladno navedenoj uputi izrađen je prijedlog izmjena na način da se briše jedan članak (članak koji  propisuje da se do 5.000,00 Eur ne provodi postupak nabave) i mijenja članak 19. vezano za pravne lijekove,  predlaže se usvajanje prijedloga.
Općinsko vijeće Općine Starigrad, jednoglasno je bez rasprave sa – 5 glasova Za, donijelo
Izmjene Pravilnika
o provedbi postupka jednostavne nabave
Izmjena čini sastavni dio Zapisnika

Ad.4.) Zamolbe

Jeka Vrbat: Zahtjev za otkup dijela zemljišta u vlasništvu Općine Starigrad k.č. 2573/1 k.o. Seline, cca 6,76 m2 radi osiguranja propisane udaljenosti građevine. Mjesni odbor je suglasan sa prijedlogom te se predlaže usvajanje zamolbe.
Općinsko vijeće Općine Starigrad, jednoglasno je bez rasprave sa – 5 glasova Za, donijelo

Odluku

kojom se prihvaća zahtjev za kupnju dijela zemljišta k.č.. 2573/1 k.o. Seline
Jure Knežević: zamolba za otkup zemljišta k.č. 3855/13 k.o. Seline, površine 17 m2, a olakšalo bi pristup objektu. Predlaže se usvajanje zamolbe.
Općinsko vijeće Općine Starigrad, jednoglasno je bez rasprave sa – 5 glasova Za, donijelo

Odluku

kojom se prihvaća zamolba za otkup zemljišta k.č. 3855/13 k.o. Seline, površine 17 m2.
Sjednica je završila sa radom u 14:15 sati

KLASA: 024-02/26-01/06
URBROJ: 2198-9-1-26-2
Zapisnik sačinila





Predsjednik Općinskog vijeća

